**แผ่นข้อเท็จจริง**

**ท่านเป็นคนหนุ่มสาวที่ทุพพลภาพซึ่งกำลังมองหางานอยู่หรือ?**

มีบริการที่ไม่เสียค่าใช้จ่ายหลายบริการที่สามารถช่วยท่านได้ในระหว่างที่ท่านกำลังจะจบการเรียน การฝึกอบรม หรือการศึกษาระดับสูง เพื่อเข้าสู่อาชีพใดอาชีพหนึ่ง บริการเหล่านี้รวมถึง

**บริการการจ้างงานผู้ทุพพลภาพ (DES)**

บริการการจ้างงานผู้ทุพพลภาพให้ความช่วยเหลือแก่คนหนุ่มสาวที่ทุพพลภาพ ได้รับบาดเจ็บ หรือมีปัญหาด้านสุขภาพ ที่มีสิทธิ ในการหางานและรักษาไว้ซึ่งงานนั้นๆ

**โปรแกรมการพัฒนาชุมชน** **(CDP)**

โปรแกรม**การพัฒนาชุมชน**นี้สามารถช่วยท่านได้ถ้าท่านพำนักอยู่ในย่านห่างไกลของออสเตรเลียและกำลังหางาน

**ระยะหัวเลี้ยวหัวต่อไปสู่งาน (TTW)**

ถ้าท่านอายุระหว่าง 15 ถึง 21 ปี ท่านอาจได้รับความช่วยเหลือผ่านทาง TTW ซึ่งสามารถช่วยท่านในการเตรียมตัวสำหรับการทำงาน โดยเข้ารับการฝึกอบรมในด้านความประพฤติในสถานที่ทำงานและความคาดหวังในสถานที่ทำงาน พร้อมๆ กับการพัฒนาทักษะสำหรับงานและการศึกษา

**ศูนย์วิชาชีพ การฝึกอบรม และ การจ้างงาน (VTECs)**

ถ้าท่านเป็นชนพื้นเมืองหนุ่มสาวและทุพพลภาพซึ่งกำลังหางาน VTEC สามารถช่วยท่านได้

**การเป็นลูกมือฝึกหัดงานและการฝึกอบรม**

ท่านอาจสนใจในการเป็นลูกมือฝึกหัดงานหรือการเป็นผู้เข้ารับการฝึกอบรม นี่เป็นวิธีหนึ่งที่จะทำให้ท่านได้รับคุณวุฒิการทำงานและได้งานทำ

หากท่านต้องการทราบข้อมูลเพิ่มเติมเกี่ยวกับบริการเหล่านี้ใดๆโปรดไปที่เว็บไซต์ของ JobAccess: www.jobaccess.gov.au หรือโทรศัพท์ถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ